stanford-oval/wikipedia huggingface dataset:
Chester Bennington
Yksityiselämä

Benningtonilla on yksitoista vuotta vanhempi velipuoli ja kaksi sisarpuolta vanhempien edellisistä avioliitoista. Vanhemmat erosivat pojan ollessa 11-vuotias. Bennington avioitui 20-vuotiaana Samantha Marie Olitin kanssa halloweeninä 1996. Liitosta syntyi vuonna 2002 poika, Draven Sebastian Bennington. Avioliitto päättyi eroon 28. huhtikuuta 2005 ja entinen pariskunta päätyi yhteishuoltajuuteen. Bennington kertoi suomalaisen Soundi-lehden haastattelussa eron olleen ”erittäin katkera”.
Bennington oli vuodesta 2005 kuolemaansa asti naimisissa entisen Playboy-malli Talinda Bentleyn kanssa. Heillä on kolme yhteistä lasta, poika Tyler Lee (s. 2006) ja vuonna 2011 syntyneet kaksostytöt Lily ja Lila. Benningtonilla on myös aiemmasta suhteesta Elka Brandin kanssa yksi poika, Jaime (s. 1996). Vuonna 2006 Bennington adoptoi Brandin toisen pojan, Isaiahin. Kun Bennington ei ollut kiertueella, hän asui perheensä kanssa Gilbertissä, Arizonassa.
Terveysongelmat

Huiman ja kasvavan suosion ohella 2000-luvun alkupuolella Bennington kärsi myös monista henkilökohtaisista ongelmista ja sairauksista. Vuonna 2001 myrkyllinen hämähäkki puri häntä Ozzfest-kiertueen aikana. Hänen huono terveydentilansa erityisesti Meteora-albumin aikoihin tuotti hänelle jopa vaikeuksia osallistua albumin tekoon. Hän sairastui vakavasti kesällä 2003 ja kävi läpi leikkauksen.
Bennington oli raitistunut alkoholisti ja hän kärsi nuoruudessaan myös huumeriippuvuudesta. Bennington oli kertonut ”paenneensa” ongelmiaan alkoholin ja huumeiden avulla, ja ne saattoivat myös olla yksi syy hänen moniin sairastumisiinsa. Hän sortui uudestaan juomaan kipeän avioeron jälkeen, mutta oli sen jälkeen tiettävästi ollut jo muutaman vuoden kuivilla. Hän myös ilmoitti päässeensä eroon kokaiinista ja päihteistä, joita käytti teinivuosinaan.
Yhtyeet

Grey Daze – laulaja, kitaristi (1993–1998)
Linkin Park – laulaja (1999–2017)
Dead By Sunrise – laulaja, kitaristi (2005–2017)
Stone Temple Pilots – laulaja (2013–2015)
Sooloartistina

Bennington teki Z-Tripin kanssa yhteisen singlen "Walking Dead" vuonna 2005, joka julkaistiin Z-Tripin albumilla Shifting Gears. Kappale sijoittui Alternative Songs -listalla parhaimmillaan sijalla 17.
Näyttelijänä

Chester Bennington oli parhaillaan tekemässä televisiosarjaa nimeltä Mayor of the World pitkäaikaisen ystävänsä Churchin kanssa. Bennington esiintyi yhdessä kohtauksessa vuonna 2006 ilmestyneessä Crank-elokuvassa, jossa hänellä oli muutaman lauseen rooli. Vuonna 2009 hän esiintyi elokuvan jatko-osassa Crank 2: High Voltage. Benningtonilla on rooli myös lokakuussa 2010 ilmestyneessä Saw 3D -elokuvassa, jossa hän näyttelee Evania. Bennington valittiin näyttelemään Saw 3D:hen, koska hän oli kertonut olevansa elokuvasarjan suuri fani.
Näyttelijänä > Filmografia

| Vuosi | Elokuva | Rooli | Huomiot | Lähde |
| --- | --- | --- | --- | --- |
| 2006 | Crank | Narkomaani |  |  |
| 2009 | Crank: High Voltage | Hollywood Park Guy |  |  |
| 2010 | Saw 3D | Evan |  |  |
| 2012 | Artifact (elokuva) | oma itsensä |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Chester Bennington Internet Movie Databasessa. (englanniksi)
Chester Bennington Chilessä Maquinaria Festivalissa vuonna 2010.
Eikones (Filostratos nuorempi)

| Eikones> Εἰκόνες.Alkuperäisteos |
| --- | --- |
Kirjailija:  Filostratos nuorempi
Kieli:  muinaiskreikka
Genre:  ekfrasis
Julkaistu:  n. 300 jaa.
Sarja: Eikones
Löydä lisää kirjojaKirjallisuuden teemasivulta
Eikones (m.kreik. Εἰκόνες, lat. Imagines, ”Kuvia”) on Filostratos nuoremman kirjoittama teos, joka esittää 17 antiikin kreikkalaisen maalauksen kuvaukset.
Historia

Filostratos nuorempi kirjoitti noin vuonna 300. Hän oli ilmeisesti Filostratos vanhemman pojanpoika ja sukua myös tunnetummalle sofisti Filostratokselle. Hänen teoksensa Eikones on tavallaan jatkoa Filostratos vanhemman samannimiselle mutta tunnetummalle teokselle Eikones, joka esitti kuvaukset 65 maalauksesta. Nämä kaksi teosta julkaistaan usein yhdessä Kallistratoksen veistoskuvauksia sisältävän teoksen Ekfraseis kanssa.
Sisältö

Teos käsittää 17 maalauksen kuvaukset. Suurin osa on aiheiltaan mytologisia. Tyyliltään teos ei ole pelkkä Filostratos vanhemman teoksen jäljitelmä, vaikka käyttääkin samanlaisia termejä ja sen kuvaamista maalauksista kymmenen on aihepiiriltään samankaltaisia kuin varhaisemmassa teoksessa. Kirjoittaja muun muassa laittaa vähemmän painoa retorisen vaikutelman saavuttamiseen kuin Filostratos vanhempi, sekä käyttää lähteenään kreikkalaisia runoilijoita useammin.
Teoksen sisältö on seuraava:
| --- | --- |
 Johdanto  1. Akhilleus Skyroksella; Pyrrhos Skyroksella  2. Marsyas  3. Lepäävät metsästäjät  4. Herakles eli Akheloos  5. Herakles kapaloissa  6. Orfeus, eläimet ja puut  7. Medeia kolkhislaisten joukossa  8. Leikkivät pojat :  9. Pelops, Hippodameia ja Oinomaos  10. Pyrrhos ja Eurypylos  11. Argo eli Aietes  12. Hesione  13. Sofokles ja mehiläiset  14. Hyakinthos ennen kuolemaa  15. Meleagros ja Kalydonin metsäkarju  16. Nessos  17. Filoktetes
Kirjallisuutta

Philostratus the Younger: Imagines. Teoksessa Philostratus the Elder: Imagines.  (Philostratus the Younger, Imagines. Callistratus, Descriptions. Translated by Arthur Fairbanks. Loeb Classical Library 256)  Cambridge, MA:  Harvard University Press, 1931.  Teoksen verkkoversio.
Aiheesta muualla

Philostratus the Younger: Imagines . Theoi Greek Mythology. (englanniksi)
Images 1–9
Images 10–17
OSee

| oSee> Henkilötiedot |
| --- | --- |
Koko nimi:  Joshua Ohm
Syntynyt: 31. toukokuuta 1999 (ikä 25)
Kansalaisuus:   Yhdysvallat
Ammatti:  ammattipelaaja
Elektronisen urheilun pelaaja
Pelaajanimi:  oSee
Aktiivisena:  2016–
Nyk. joukkue:  NRG
Rooli:  tarkkuuskivääripelaaja
Peli:  Counter-Strike 2
Joshua ”oSee” Ohm (s. 31. toukokuuta 1999) on yhdysvaltalainen Counter-Strike 2 -ammattilainen. Hän pelaa AWP-tarkkuuskivääriä NRG-joukkueessa.
Ura

OSee on vaihtanut uransa aikana lukuisten joukkueiden välillä, ollen niissä aina alle vuoden, joissakin vain päiviä. Kuitenkin vuoden 2020 alussa hän siirtyi Cloud9:n riveihin kymmeneksi kuukaudeksi. Heidän paras sijoituksensa oli 4. sija S-tason turnauksesta Flashpoint Season 1. Joukkueen hävitessä suomalaiselle HAVU Gamingille oSeen rating oli joukkueen toiseksi paras (1,01). Seuraavaksi hän siirtyi Extra Saltiin yli vuodeksi. He voittivat yhden tärkeän turnauksen, joka oli DreamHack Open March 2021: North America. Lisäksi he saavuttivat toisen sijan Funspark ULTI 2020:ssa. Vuoden 2021 lopussa oSee siirtyi Liquidiin ja heidän tärkeimmät sijoituksensa ovat olleet kaksi S-tason turnausten hopeasijoitusta turnauksista ESL Pro League Season 16 ja BLAST Premier: World Final 2022. Ensimmäisen finaalissa oSeen rating oli 1,09 ja jälkimmäisen finaalissa 0,80. Molemmissa hän oli joukkueensa keskivertoa. OSee siirtyi NRG:n joukkueeseen marraskuussa 2023.
Nikolai Abramov

Nikolai Viktorovitš Abramov (ven. Никола́й Ви́кторович Абра́мов); 24. tammikuuta 1961 Leningradin alueen Podporožjen piirin Ladvan kylä –  23. tammikuuta 2016 Petroskoi) oli vepsäläinen runoilija.
Keskikoulun jälkeen Nikolai Abramov opiskeli Leningradissa ja Karjalan pedagogisessa instituutissa Petroskoissa. Elämänsä loppuun asti hän työskenteli petroskoilaisessa Periodika-kustantamossa vepsäläisen Kodima-lehden toimittajana.
Abramovin vepsän- ja venäjänkielisiä runoja on julkaistu säännöllisesti vuodesta 1980 lähtien. Vuonna 1994 ilmestynyt runokokoelma Koumekümne koume (”Kolmekymmentäkolme”) oli ensimmäinen vepsänkielinen kaunokirja. Teosten aiheet on yleensä ammennettu maaseudun elämästä. Abramov on toiminut myös kääntäjänä ja hänen teoksiaan on käännetty useille kielille.
Teoksia

Koumekümne koume: runokirj. Petroskoi: Karjala, 1994.
Kurgiden aig. Petroskoi: Periodika-paindišt, 1999.
Pagiškam, vel’l’ = Поговорим, брат. Petroskoi: Periodika, 2005.
Aiheesta muualla

Абрамов Николай Викторович (д. Оятско-Ладвинский Погост). Петрозаводский государственный университет. Arkistoitu 17.4.2013. (venäjäksi) Lyhyt elämäkerta Folklorno-literaturnoje nasledije Russkogo Sever -sivustolla.
Elämäkerta Suomalais-ugrilaisten kirjailijoiden 8. konferenssin sivustolla (Arkistoitu – Internet Archive) (venäjäksi)
Nina Fellman

| Nina Fellman> Henkilötiedot.Poliitikko |
| --- | --- |
Puolue:  Ahvenanmaan sosiaalidemokraatit
Asema:  Kanslia- ja kuntaministeri (2015–2019)
Nina Susan Fellman (s. 16. joulukuuta 1964 Pietarsaari) on ahvenanmaalainen toimittaja ja Ahvenanmaan sosiaalidemokraatteja edustava poliitikko. Hänet valittiin Ahvenanmaan maakuntapäiville ensimmäisen kerran vuoden 2015 vaaleissa ja uudelleen vuonna 2019. Hän toimi kanslia- ja kuntaministerinä 2015–2019.
Fellman on koulutukseltaan filosofian maisteri. Hän työskenteli aiemmin Nya Ålandin päätoimittajana.
Aiheesta muualla

Ålands landskapsregering
Ålands socialdemokrater
De Mol (televisiosarja)

| De Mol |
| --- | --- |
Tyyli:  tositelevisiokilpailu
Kestoaika:  60 minuuttia
Kehittäjä(t):  Michiel Devlieger Bart de Pauw Tom Lenaerts Michel Vanhove
Alkuperämaa:  Belgia
Alkuperäiskieli:  hollanti
Tuotantokausia:  7
Jaksoja:  63
Tuotanto
Ohjaaja(t):  Michiel Devlieger (1998–2000, 2003) Gilles De Coster (2016–)
Tuotantoyhtiö(t):  Woestijnvis
Aiheesta muualla
IMDb
De Mol (Mole) on belgialainen tositelevisiokilpailu. Sitä esitettiin Belgiassa joulukuusta 1998 maaliskuuhun 2000 ja uudelleen 19.1.–16.3.2003 TV1 kanssa Michiel Devlieger ohjaajana. Ohjelma elvytettiin vuonna 2016 VIER-kanavalla Gilles De Coster ohjaajana. Ohjelma voitti kuuluisan Kultainen ruusu -televisiopalkinnon vuonna 2000. Formaatti on lisensoitu 40 maassa ympäri maailmaa. Suomessa sitä esitetään nimellä Myyrä. Sen ensimmäinen kausi esitettiin MTV3-kanavalla keväällä 2019.
The Mole -pelissä pelaajien on tehtävä yhteistyötä erilaisten fyysisten ja henkisten haasteiden läpivientiin rakentaakseen voittopottia voittajalle, joka selviää viimeisessä jaksossa. Yksi heistä on kuitenkin kaksoisagentti "Myyrä ", jonka tuottajat ovat palkanneet sabotoimaan ryhmän tehtäviä. Myyrän on oltava varovainen, jottei paljasta itsestään. Päiväkirjojen avulla pelaajat kirjoittavat epäilyksiään ylös henkilöistä, joista joku voisi olla myyrä. Muistiin kirjataan siis epäilyttäviä asioita, kuten vaatteiden värit, pienet keskustelunaiheet ja niin edelleen. Jokaisen jakson lopussa oleva tietokilpailu testaa pelaajien tietämyksen myyrästä. Vähiten tiennyt putoaa kilpailusta.
Formaatti

Jokaisessa Mole-sarjassa on mukana kymmenen kilpailijaa. Jokaisen jakson aikana kilpailijat osallistuvat useisiin tehtäviin, joista kustakin on annettu rahallinen arvo, jonka pelaajat lunastavat, jos saavat tehtävän tehtyä. Yksi kilpailijoista on kuitenkin valittu koko kauden ajaksi myyräksi; hänen tehtävänään on yrittää estää muita pelaajia voittamasta haasteita paljastamatta itseään muille. Myyrälle voidaan kertoa etukäteen, miten estäminen tehdään tai mitä haasteita on odotettavissa. Joskus taas myyrän on itse päätettävä puuttumisestaan asiaan.
Jokaisen jakson lopussa kilpailijat suorittavat tietokilpailun, joka koskee myyrän henkilöllisyyttä ja hänen osallistumistaan tehtäviin. Pelaaja, joka on saanut tietokilpailun vähiten pisteitä tai vastannut hitaimmin pisteiden ollessa tasan, tippuu pelistä. Pelin voittaja on se, joka vastaa useammin oikein kysymyksiin viimeisessä tietokilpailussa. Viimeisessä tietokilpailussa jäljellä on vain kolme pelaajaa (myyrä mukaan lukien).
Vaikka menestys tehtävissä on tärkeää potentiaalisten voittojen keräämiseksi, on myös tärkeää pysyä pelissä keräämällä pisteitä paremmin kuin vastustajat tietokilpailussa. Myyrän pitää yrittää saada epäilykset itsestään muihin. Myös jotkut kilpailijat esittävät myyrää pudottaakseen muita kilpailijoita.
Formaatti > Haasteet

Muiden tositelevisio-ohjelmien tapaan The Mole sisältää haasteita, joissa pelaajat saavat rahaa, joka lisätään ryhmäpottiin, jonka vain yksi henkilö voittaa. Toisin kuin muissa tositelevisiohaasteissa, The Mole -pelissä tarjotaan pelaajille tapoja häiritä peliä ja keinoja peittää petoksensa.
Formaatti > Tietokilpailu ja eliminoinnit

Tietokilpailu on ensisijainen tapa poistaa kilpailijoita kisasta. Perinteisesti 10–20 kysymyksen tietokilpailussa pelaajia pyydetään tunnistamaan myyrä ja useita myyrää koskevia tietoja, mukaan lukien myyrän toiminta haasteissa, elämäkerrallinen profiili, muoti- ja ruokavaliovalinnat näyttelyn aikana jne. Pelaaja, joka saa tietokilpailussa pienimmän pistemäärän, poistetaan pelistä.
Sarjan yleiskatsaus

| Sarja | Ensimmäinen esitys | Finaali | Ohjaaja | Myyrä | Voittaja | Toinen sija | Voitettu summa | Kuvausmaa |
| --- | --- | --- | --- | --- | --- | --- | --- | --- |
| 1 | 6. joulukuuta 1998 | 31. tammikuuta 1999 | Michiel Devlieger | Magda Ral | Hugo De Bie | Ma De Ridder | 1150 000 BEF | Ranska |
| 2 | 23. tammikuuta 2000 | 19. maaliskuuta 2000 | Michiel Devlieger | Hugo Daemen | Marianne Dupon | Niki De Boeck | 1145000 BEF | Espanja |
| 3 | 19. tammikuuta 2003 | 15. maaliskuuta 2003 | Michiel Devlieger | Mark Simons | Stijn Vandaele | Sandra Welvaert / Inge Boere | 33 100 € | Italia |
| 4 | 1. helmikuuta 2016 | 28. maaliskuuta 2016 | Gilles De Coster | Gilles Van Bouwel | Cathy van der Ha | Hanne Vanhaesebrouck | 30 790 € | Argentiina |
| 5 | 6. helmikuuta 2017 | 3. huhtikuuta 2017 | Gilles De Coster | Eline Michiels | Davey Van Rode | Annelies Cooymans | 27 250 € | Etelä-Afrikka |
| 6 | 25. maaliskuuta 2018 | 20. toukokuuta 2018 | Gilles De Coster | Pieter Delanoy | Lloyd Vermeulen | Bahador Sabouri | 27 665 € | Meksiko |
| 7 | 10. maaliskuuta 2019 | 12. toukokuuta 2019 | Gilles De Coster | Elisabet Haesevoets | Axel Pailler | Bas Moeyaert | 34 050 € | Vietnam |
| 8 | 8. maaliskuuta 2020 | 26. huhtikuuta 2020 | Gilles De Coster | Alina Churikova | Jolien Derck | Bart Lintermans | 22 835 € | Kreikka |
| 9 | 21. maaliskuuta 2021 | 9. toukokuuta 2021 | Gilles De Coster | Lennart Driessen | Annelotte De Brandt | Sven Uyttersprot | 18 240 € | Saksa |
Aiheesta muualla

De Mol (televisiosarja) Internet Movie Databasessa (englanniksi)
Nina Gunke

Nina Gunke
Anna Katarina "Nina" Gunke (s. 12. heinäkuuta 1955 Lidingö) on ruotsalainen näyttelijä. Hän on esiintynyt muun muassa televisiosarjassa Medicinmannen (2005), mutta hän on näytellyt myös teatterissa ja elokuvissa.
Gunke syntyi Lidingössä, Tukholman läänissä. Hän oli 1980-luvun alussa[lähde? ] naimisissa näyttelijä-ohjaaja Göran Stangertzin kanssa; tytär Niki Gunke Stangertz on näyttelijä.
Aiheesta muualla

Nina Gunke Internet Movie Databasessa. (englanniksi)
Noshiro (1942)

| Noshiro / (能代 |
| --- | --- |
 Noshiro

Aluksen vaiheet
Rakentaja:  Yokosukan laivastoarsenaali
Kölinlasku:  4. syyskuuta 1941
Laskettu vesille:  19. heinäkuuta 1942
Palveluskäyttöön:  30. kesäkuuta 1943
Loppuvaihe:  upotettu 26. lokakuuta 1944
Tekniset tiedot
Uppouma:  6 758 t (standardi) 8 670 t (kuormattu)
Pituus:  172 m (vesiraja) 174,1 m (kokonaispituus)
Leveys:  15,20 m
Syväys:  5,63 m
Koneteho:  100 000 shp
Nopeus:  35 solmua
Miehistöä:  730
Aseistus
Aseistus:  6 × 6" tykkiä kaksoistorneissa 4 ×  3,1" ilmatorjuntatykkiä 32 × 25 mm type 96 8 × 24" torpedoputkea 2 × kellukekonetta
Noshiro (jap. (能代) oli Keisarillisen Japanin laivaston Agano-luokan kevyt risteilijä toisessa maailmansodassa.
Valmistus

Alus tilattiin Yokosukan laivastoarsenaalilta, missä köli laskettiin 4. syyskuuta 1941. Alus laskettiin vesille 19. heinäkuuta 1942 ja otettiin palvelukseen 30. kesäkuuta 1943.
Palvelus

Alus upotettiin 26. lokakuuta 1944.
Aiheesta muualla

Kuvia tai muita tiedostoja aiheesta Noshiro (1942) Wikimedia Commonsissa
Agano-luokan kevyet risteilijät
Nina Garcia

Garcia vuonna 2012
Ninotchka "Nina" Garcia (s. 3. toukokuuta 1965, Barranquilla, Kolumbia) on toimittaja, kirjailija ja televisiokasvo. Hän on työskennellyt muotitoimittajana Elle-muotilehdessä ja siirtyi 2.9.2008 alkaen Marie Claireen. Hän toimii tuomarina Muodin huipulle -sarjassa.
Garcia on kirjoittanut kaksi muotia käsittelevää kirjaa, The Little Black Book of Style (2007) ja The One Hundred: A Guide to the Pieces Every Stylish Woman Must Own (2008), jotka ovat HarperCollinsin julkaisemia.
Aiheesta muualla

Wikimedia Commonsissa on kuvia tai muita tiedostoja aiheesta .
Nina Garcia Internet Movie Databasessa. (englanniksi)
Nina Garcia Biography on the Official Project Runway website[vanhentunut linkki] (englanniksi)
Nina Garcia 2006 Interview (Arkistoitu – Internet Archive) Sidewalks Entertainment -sivustolla (englanniksi)
US Magazine: Project Runway Judge Nina Garcia out at Elle (Arkistoitu – Internet Archive) (englanniksi)
Nisourin aukion verilöyly

| Nisourin aukion verilöyly |
| --- | --- |
Paikka:   Nisourin aukio, Bagdad, Irak  33.30222°N, 44.35639°E
Ajankohta:  16. syyskuuta 2007  12.00
Kuolleita:  17
Haavoittuneita:  20
Nisourin aukion verilöyly tapahtui 16. syyskuuta 2007 puolenpäivän aikaan Nisourin aukiolla Bagdadissa, Irakissa. Yhdysvaltalaisen sotilasyritys Blackwaterin (nykyään Academi) turvamiehet avasivat tulen kohti siviilejä. 17 ihmistä sai surmansa ja 20 loukkaantui. Uhreista nuorin oli yhdeksänvuotias. Turvamiehille oli määrätty tehtäväksi turvata Yhdysvaltain asevoimien autosaattuetta.
Tapahtuma käynnisti ainakin viisi eri tutkintaa, mukaan lukien Yhdysvaltain liittovaltion poliisin (FBI) tutkinnan. FBI:n tutkimuksessa todettiin, että 17 irakilaisesta uhrista 14 ammuttiin ilman syytä.
Vuonna 2014 neljä tapahtumaan osallistunutta Blackwaterin jäsentä tuomittiin vankeuteen murhasta ja taposta. Joulukuussa 2020 presidentti Donald Trump armahti kaikki neljä henkilöä.
Oleksandr Dryhol

| Oleksandr Dryhol> Олександр Володимирович Дриголь.Henkilötiedot |
| --- | --- |
Koko nimi:  Oleksandr Volodymyrovytš Dryhol
Syntynyt: 25. huhtikuuta 1966 (ikä 58) Moskova, Neuvostoliitto
Yleisurheilija
Laji:  moukarinheitto
Ennätykset:  79,42 (Jablonec nad Nisou 2012)
 Tietolaatikko päivitetty 13. maaliskuuta 2015 
Oleksandr Volodymyrovytš Dryhol (ukr. Олександр Володимирович Дриголь, s. 25. huhtikuuta 1966 Moskova, Neuvostoliitto) on israelilainen moukarinheittäjä. Israelia hän on edustanut vuodesta 2016 lähtien ja aikaisemmin hän on kilpaillut Neuvostoliiton ja Ukrainan väreissä. Hänen ennätyksensä on vuonna 2012 Jablonec nad Nisoussa heitetty 79,42, joka on myös yli 45-vuotiaiden maailmanennätys. Tätä aiempi miehen oma ennätys (77,86) oli syntynyt 22 vuotta aiemmin, vuonna 1990 ja sen heittäessään Dryhol kilpaili vielä Neuvostoliiton väreissä. Dryhol oli vuoden 2012 kesäolympialaisten vanhin yleisurheilija 46 vuoden ikäisenä. Ikäeroa nuorimpaan, andorralaiseen pikajuoksijaan Cristina Lloveraan oli kolmekymmentä vuotta. Kisat olivat Dryholille uran ensimmäiset olympialaiset. Hän karsiutui karsinnassa heitettyään 69,57 ja ollen 34:s. Vuonna 2016 hänen suorituksensa kuitenkin hylättiin kun hänen Lontoon olympialaisissa antamastaan dopingnäytteestä löytyi uusintatutkimuksessa Turinabol-steroidia.
Dryhol jäi vuonna 2013 kiinni dopingin käytöstä ja sai kahden vuoden kilpailukiellon ajalle 23.8.2013–22.8.2015. Hän sai Israelin kansalaisuuden vuonna 2014 ja edustusoikeuden vuonna 2016.
Käännös suomeksi
Nadežda Hvoštšinskaja-Zajontškovskaja

| Nadežda Hvoštšinskaja-Zajontškovskaja> Надежда Дмитриевна Хвощинская |
| --- | --- |
 Nadežda Hvoštšinskaja-Zajontškovskaja 1880-luvulla.
Henkilötiedot
Koko nimi:  Nadežda Dmitrijevna Hvoštšinskaja-Zajontškovskaja
Syntynyt: 20. toukokuuta 1821
Kuollut: 8. kesäkuuta 1889 (68 vuotta)
Kansalaisuus:  Venäjä
Ammatti:  kirjailija
Kirjailija
Salanimi: V. Krestovski
Tuotannon kieli: venäjä
Pääteokset:  Otava
Aiheesta muualla
Löydä lisää kirjailijoitaKirjallisuuden teemasivulta
Nadežda Dmitrijevna Hvoštšinskaja-Zajontškovskaja, o.s. Hvoštšinskaja, kirjailijanimi V. Krestovski (ven. Надежда Дмитриевна Хвощинская-Зайончковская, В. Крестовский) (20. toukokuuta (J: 1. kesäkuuta) 1821 tai 1824 Pronskin alue, Rjazanin kuvernementti, Venäjän keisarikunta – 8. kesäkuuta (J: 20. kesäkuuta) 1889 Pietarhovin kaupunginosa, Venäjän keisarikunta[lähde? ]) oli venäläinen kirjailija.
Kirjallinen ura

Hvoštšinskaja kuvaili aikaisemmissa romaaneissaan ja novelleissaan venäläisen sivistyneen naisen sorrettua asemaa sekä perheessä että yhteiskunnassa ennen suurten uudistusten aikaa. Parhaana pidetyssä teoksessa, romaanissa Otava (1870), ahkera, yhteiskunnalliseen työhön antautunut nainen esiintyy vastakohtana korkeista ihanteista haaveksivalle mutta toimettomalle miehelle.
Hvoštšinskaja julkaisi kirjallisuuskritiikkiä pääkaupunkien kirjallisuuslehdissä, mutta hänen kehityskertomuksensa maaseudulla asuvista naisista jäivät vaille radikaalien kirjallisuuslehtien huomiota, sillä niiden kumouksellisuus oli hienovaraista. Hvoštšinskajan Bildnungsromaneissa päähenkilöt eivät tee yhteiskunnan perusteita horjuttavia suuria tekoja eikä niissä esitetä yhteiskuntajärjestystä mullistavia kumouksellisia visioita, mutta niiden tapahtumat ja psykologiset jännitteet kyseenalaistavat naisen vakiintuneen aseman perustuksia. Kertomus Tyttökoululainen (Pensionerka 1861, suom. 1990) esittelee aikakauden radikalismin ja emansipaation naiselle tarjoamia mahdollisuuksia. Monet Hvoštšinskajan kertomukset kuvaavat tekijänsä kaltaista maalaisympäristössä viihtymätöntä nuorta naista, vaikka kertojana onkin mies. Ne löysivät naispuolisen lukijakunnan.
Hvoštšinskaja on kirjoittanut tunnetun lauseen "Oli huonompia aikoja – ei ollut ilkeämpiä", jota Nikolai Nekrasov käytti vuotta myöhemmin runossa Sovremennik, Aikalainen.
Aiheesta muualla

Kuvia tai muita tiedostoja aiheesta Nadežda Hvoštšinskaja-Zajontškovskaja Wikimedia Commonsissa
Nisos

Nisos (m.kreik. Νισος) oli kreikkalaisessa mytologiassa Megaran kuningas yksi neljästä Pandion II:n, Ateenan kuninkaan, pojasta.
Metion, Nisoksen setä, oli kaapannut vallan Pandion II:lta. Tämän pojat – Nisos, Aigeus, Pallas ja Lykos – palasivat kuitenkin isänsä kuoleman jälkeen Ateenaan ja ottivat vallan takaisin itselleen. He ajoivat Metionin pojat pois kaupungista, asettivat Aigeaan valtaistuimelle ja jakoivat hallinnon keskenään. Aigeaasta tuli Ateenan ja Nisoksesta Megaran kuningas.
Nisos oli naimisissa Abrotan kanssa, ja tämän kuoltua hän määräsi kaikki megaralaiset naiset käyttämään samanlaisia vaatteita kuin hänen edesmennyt puolisonsa oli käyttänyt. Heidän tyttäristään Eurynome synnytti Poseidonille pojan, Bellerofonin, josta tuli kuuluisa Kreikan sankari, kun taas Skylla aiheutti oman kuolemansa.
Minos, Kreetan kuningas, hyökkäsi Nisoksen valtakuntaan Ateenan sodan aikana, joka oli saanut alkunsa hänen poikansa Androgeuksen kuolemasta. Nisosta kuitenkin varjeli vaaroilta hänen purppurainen hiuskiharansa. Eros kuitenkin sai hänen tyttärensä Skyllan rakastumaan Minokseen. Ensimmäisen version mukaan Minos houkutteli kultaisella kaulanauhalla Skyllan pettämään ja murhaamaan isänsä. Toisessa versiossa Skylla ihastui Minokseen etäältä, ja katkaisi isänsä kiharan ja esittelee sen rakkaalleen. Minos kuitenkin kauhistui tekoa ja kutsui Skyllaa kunniattomaksi. Kun Minoksen alukset nostivat purjeensa, Skylla yritti kiivetä yhden niistä kannelle. Jumalat olivat kuitenkin muuttaneet hänen isänsä haukaksi, joka riensi repimään tytärtään kappaleiksi nokallaan. Kauhuissaan Skylla päästi irti ja muuttui itsekin linnuksi.
Olli Auero

Olli Auero (oik.) vastaanottamassa Filippiinien suurlähettilästä Melchor P. Aquinoa vuonna 1964. Vasemmalla kenraaliluutnantti Paavo Talvela.
Olli Johannes Auero (12. toukokuuta 1926 Helsinki – 22. syyskuuta 2008) oli suomalainen diplomaatti. Hän oli koulutukseltaan valtiotieteiden maisteri. Hän työskenteli suurlähettiläänä Lagosissa 1969–1971, oli ulkoministeriön protokollaosaston apulaisosastopäällikkö 1971–1976, suurlähettiläs Prahassa 1976–1980, Kairossa 1980–1984, ulkoministeriön  protokollaosaston päällikkö 1984–1988 ja suurlähettiläs Lissabonissa 1988–1991.